ברייב (מנוע חיפוש)

חיפוש Brave (באנגלית: Brave Search) הוא מנוע חיפוש הממוקד בפרטיות ובעצמאות המשתמש. הוא מספק תוצאות חיפוש מתוך אינדקס האתרים שלו עצמו במקום להסתמך על מנועי חיפוש גדולים אחרים. חיפוש Brave לא עוקב אחר משתמשים, לא מייצר עבורם פרופיל, ולא אוסף נתונים אישיים למטרות פרסום, ובכך הוא מציע הגנות פרטיות חזקות יותר לעומת מגוון אפשרויות מוכרות אחרות. הוא גם כולל כלים כמו תשובות מבוססות AI ודירוג תוצאות מותאם למשתמש.

היסטוריה
השורשים של חיפוש Brave מתחילים עוד בשנת 2021, כש-Brave Software רכשה את מנוע החיפוש Tailcat ואת הצוות שלו כדי לבנות אלטרנטיבה ממוקדת-פרטיות למנועי החיפוש הגדולים. גרסת הבטא הפומבית שלו הושקה ביוני 2021 עם אינדקס חיפוש עצמאי לחלוטין. עד אפריל 2023, חיפוש Brave כבר התנתק לחלוטין מכל API של מנועי החיפוש הגדולים, וכעת הוא מסתמך אך ורק על האינדקס שלו עצמו עבור מתן תוצאות, ובכך אוכף את יעדי הפרטיות והעצמאות שלו. עם הזמן, נוספו גם API חיפוש למפתחים וכלים לתשובות המיוצרות על ידי AI כחלק מסט הפיצ'רים שלו.

באוקטובר 2025, החברה הכריזה שהיא הגיעה ל-20 מיליארד שאילתות חיפוש בשנה.

תכונות
חיפוש ממוקד
חיפוש ממוקד מאפשר למשתמשים ליישים חוקי דירוג ומסננים מותאמים אישית כדי לשנות את האופן שבו תוצאות החיפוש מסודרות על סמך ההעדפות שלהם או מאפייני הקהילה.

API חיפוש
API החיפוש מעניק למפתחים גישה לאינדקס העצמאי של חיפוש Brave על מנת שיוכלו לשלב תוצאות חיפוש ממוקדות-פרטיות בתוך האפליקציות שלהם.

מענה עם AI
מענה עם AI עושה שימוש בבינה מלאכותית כדי לייצר תשובות מדויקות לשאילתות חיפוש, ומשלב סיכומי AI עם התוצאות של מנוע החיפוש תוך שמירה על פרטיות המשתמש.

 הערות שוליים 

קטגוריה:תרבות אינטרנט
קטגוריה:אתרי אינטרנט אמריקאיים
קטגוריה:מנועי חיפוש